Príloha č. 2
k nariadeniu vlády č. .../2004 Z.z.

Náležitosti návrhu na zaradenie prác do kategórií

Návrh na zaradenie prác do kategórií obsahuje:
1. 	identifikačné údaje organizácie a pracoviska:
a)  názov, sídlo (adresa) a identifikačné číslo (IČO) právnickej osoby alebo fyzickej osoby oprávnenej na podnikanie,
b)	právna forma, druh vlastníctva, zaradenie podľa prevažujúcej činnosti,
c)	názov, sídlo (adresa),  prevažujúca činnosť závodu,
d) 	názov pracoviska,
2.	údaje o zamestnancoch:
a)	počet zamestnancov organizácie celkom, z toho počet žien,
b)	počet zamestnancov závodu, z toho počet žien,
c) 	počet zamestnancov pracoviska, z toho počet žien,
d)	názov profesií podľa klasifikácie zamestnaní, kód profesií,
e)	popis pracovných činností,
3.	údaje o faktoroch práce a pracovného prostredia  vo vzťahu k prípustným hodnotám: 
a)	úroveň vystavenia zamestnancov jednotlivým faktorom z hľadiska intenzity a frekvencie,
b)	kategória práce, 
c)	pracovisko, ktoré vykonalo objektivizáciu faktorov práce a pracovného prostredia,
d)	vykonané technické, organizačné a iné opatrenia na zníženie rizika,
e)	plánované technické, organizačné a iné opatrenia na zníženie rizika vrátane časového harmonogramu,
4.	údaje o poskytovaní zdravotnej starostlivosti:
a)	zdravotnícke zariadenie (názov, kód, IČO) poskytujúce závodnú preventívnu zdravotnú starostlivosť,
b)	lekár poskytujúci závodnú preventívnu zdravotnú starostlivosť alebo praktický lekár pre dospelých (kód).